546.710    1   Cunvegna interchantunala davart las instituziuns  socialas (CIIS)   dals 13 da december 2002 (stadi dal 1. da zercladur 2020)   Preambel  En vista al fatg  – che las instituziuns socialas duain star a disposiziun ad uffants, a   giuvenils ed a persunas creschidas cun domicil en in auter chantun,  – che la disponibladad da las purschidas necessarias po funcziunar mo,   sch'igl è garantì tranter ils chantuns ch'ils custs vegnian surpigliads  sin basa da metodas da calculaziun unitaras,   – ch'i stoppia vegnir prendida en mira ina stretga collavuraziun  interchantunala en il sectur da las instituziuns socialas,   concludan ils chantuns – sin basa da la proposta da la conferenza da las  directuras e dals directurs chantunals dals affars socials (CDAS) sco er en  enclegientscha cun la conferenza da las directuras e dals directurs  chantunals da giustia e polizia (CDCGP) e cun la conferenza svizra da las  directuras e dals directurs chantunals da sanadad (CDS) – la suandanta  cunvegna:   I. Basa   1. INTENT   Art. 1  1 La cunvegna ha l'intent da pussibilitar a persunas cun basegns spezials  da tgira e da promoziun da vegnir recepidas senza difficultads en  instituziuns adattadas che sa chattan ordaifer lur chantun da domicil.  2 Ils chantuns da cunvegna collavuran en tut ils secturs da la CIIS. En  spezial barattan els infurmaziuns davart las mesiras, davart las  experientschas e davart ils resultats, coordineschan las purschidas da lur  instituziuns e promovan la qualitad da talas.   2. CHAMP D'APPLICAZIUN   Art. 2  1 La CIIS cumpiglia las instituziuns dals suandants secturs:  A Instituziuns staziunaras che dattan – sin basa dal dretg federal u   chantunal – alloschi a persunas fin a la cumplenida da lur 25avel onn   Secturs     546.710 Cunvegna interchantunala davart las instituziuns socialas (CIIS)       2    da vegliadetgna, maximalmain dentant fin a la finiziun da lur  emprima scolaziun, premess ch'ellas sajan entradas u vegnidas  collocadas en ina instituziun, avant ch'ellas han cuntanschì lur  maiorennitad.   En cas da mesiras tenor la lescha federala davart il dretg penal per  giuvenils è la limita da vegliadetgna il 22avel onn da vegliadetgna  cumplenì, e quai independentamain da la vegliadetgna d'entrada.   B Instituziuns per persunas creschidas cun impediments u unitads da  talas instituziuns tenor la lescha federala davart instituziuns per  promover l'integraziun da persunas invalidas (LIPI) 1):  a) lavuratoris che occupan permanentamain – a plazzas da lavur   internas u decentralas – persunas cun impediments che na pon  betg pratitgar in'activitad da gudogn sut cundiziuns usitadas;   b) chasas da dimora ed autras furmas collectivas d'abitar assistidas  per persunas cun impediments;   c) centers da di, nua che persunas cun impediments pon sa scuntrar  e sa participar a programs da temp liber e d'occupaziun.  Unitads d'instituziuns che adempleschan las medemas  prestaziuns sco las instituziuns tenor las literas a fin c han ils  medems dretgs sco quellas.   C Purschidas staziunaras da terapia e da reabilitaziun en il sectur da las  dependenzas.   D Instituziuns per la scolaziun speziala externa:  a) scolas spezialas per l'instrucziun, per la cussegliaziun e per il   sustegn, inclusiv la scolaziun speziala integrativa, sco er per la  tgira da di, premess che questa prestaziun vegnia furnida da  l'instituziun;   b) servetschs per l'educaziun prescolara d'uffants cun impediments  e d'uffants ch'èn periclitads d'in impediment;   c) servetschs pedagogic-terapeutics per la logopedia u per la terapia  da psicomotorica, premess che questas prestaziuns na vegnian  betg furnidas entaifer la purschida da la scola regulara.   2 Cun resalva dals artitgels 6 ed 8 CIIS po la conferenza da la cunvegna  (CC) extender la cunvegna sin ulteriurs secturs da las instituziuns socialas.  3 Ils chantuns pon sa participar a singuls, a plirs u a tut ils secturs.   Art. 3  1 Instituziuns ch'èn suttamessas ad in concordat per l'execuziun da chastis  e da mesiras na fan betg part da questa cunvegna.  2 Instituziuns per persunas attempadas sco er instituziuns cun ina direcziun  medicinala na fan betg part da questa cunvegna.                                                                      1) CS 831.26   Excepziuns     Cunvegna interchantunala davart las instituziuns socialas (CIIS)  546.710      3   3 Unitads d'instituziuns tenor l'alinea 2, che han in agen quint ed in'atgna  direcziun, pon medemamain vegnir suttamessas a la CIIS, sch'ellas  adempleschan sias premissas.  4 Per prestaziuns che las instituziuns furneschan per l'integraziun  professiunala en il senn da las disposiziuns da la lescha federala davart  l'assicuranza d'invaliditad 1), na fan ellas betg part da questa cunvegna.   3. NOZIUNS   Art. 4   Las noziuns qua sutvart vegnan duvradas en il rom da la CIIS tenor las  suandantas definiziuns:  a) Conferenza da la cunvegna (CC)    Tut quellas commembras e tut quels commembers da la CDAS, da las  qualas e dals quals ils chantuns èn sa participads a la CIIS, furman la  conferenza da la cunvegna.   b) Suprastanza da la CC   La suprastanza da la CC vegn furmada da las commembras e dals  commembers da la suprastanza da la CDAS, uschenavant che lur  chantuns èn sa participads a la CIIS.   c) Chantun da cunvegna   Sco chantun da cunvegna vala quel chantun che sa participescha ad  almain in sectur da la CIIS.   d) Chantun da domicil   Il chantun da domicil è quel chantun, nua che la persuna che fa diever  da las prestaziuns ha ses domicil da dretg civil.   e) Chantun da staziunament   Il chantun da staziunament è quel chantun, nua che l'instituziun sa  chatta. Sche la controlla da la gestiun e da las finanzas da l'instituziun  vegn exequida en in auter chantun, po quest chantun vegnir  determinà sco chantun da staziunament.   f) Instituziun   L'instituziun è ina structura che furnescha – sco persuna giuridica u  natirala – prestaziuns en in sectur tenor l'artitgel 2 alinea 1.   g) Directiva   La directiva è ina norma secundara lianta da la CIIS. Ella vegn  relaschada da la suprastanza da la CC.                                                                      1) CS 831.20     546.710 Cunvegna interchantunala davart las instituziuns socialas (CIIS)       4    4. PRENDER POSTERIURAMAIN DOMICIL, DIMORA   Art. 5  1 La dimora en ina instituziun tenor l'artitgel 2 alinea 1 sectur B litera b na  mida betg la cumpetenza vertenta areguard la prestaziun da la garanzia da  surpigliar ils custs.  1bis Sch'ina persuna che ha sia dimora en ina instituziun tenor l'artitgel 2  alinea 1 sectur A stabilescha ses domicil da dretg civil al lieu da  l'instituziun u sch'ella fa quai durant sia dimora en ina instituziun tenor  l'artitgel 2 alinea 1 sectur A, è il chantun, nua ch'ils geniturs u in dals  geniturs avevan l'ultim domicil da dretg civil responsabel da prestar la  garanzia da surpigliar ils custs.  2 Per indemnisaziuns da prestaziuns da la scolaziun speziala externa sto  quel chantun prestar la garanzia da surpigliar ils custs, en il qual la scolara  u il scolar sa trategna.   II. Organisaziun   1. CONSTITUZIUN DA LA CIIS, EXECUZIUN, ORGANS   Art. 6  1 La CDAS è responsabla per la CIIS, fin ch'ils organs èn constituids.  2 La CC garantescha per l'execuziun da la CIIS.  3 Per quest intent collavura ella cun las ulteriuras conferenzas specificas  da directuras e da directurs ch'èn cumpetentas per il sectur da las  instituziuns socialas, ed er cun la conferenza svizra da las directuras e dals  directurs chantunals da finanzas. A las ulteriuras conferenzas specificas da  directuras e da directurs appartegnan:  – la conferenza svizra da las directuras e dals directurs chantunals da   l'educaziun publica (CDEP);  – la conferenza da las directuras e dals directurs chantunals da giustia e   polizia (CDCGP);  – la conferenza svizra da las directuras e dals directurs chantunals da   sanadad (CDS).  4 La CC consultescha la CDEP, la CDCGP e la CDS per las decisiuns  ch'ella sto prender sin basa da l'artitgel 8 litera a e da l'artitgel 9 literas g e  h CIIS.   Art. 7  1 Ils organs da la CC èn:  a) la CC;  b) la suprastanza da la CC;  c) la conferenza svizra dals posts da contact da la CIIS;   Cumpetenza  speziala   Execuziun   Organs     Cunvegna interchantunala davart las instituziuns socialas (CIIS)  546.710      5   d) las conferenzas regiunalas;  e) la cumissiun da revisiun da quints.  2 Elecziuns e votaziuns:  a) Per che conclus ed elecziuns sajan valaivels, sto – cun resalva da   l'artitgel 8 litera a – esser preschenta la mesadad da las commembras  e dals commembers che han il dretg da votar e ch'èn previs tenor la  CIIS per occupar ils organs.   b) Tar votaziuns decida la maioritad da las vuschs valaivlas ch'èn  vegnidas dadas. En cas da paritad da las vuschs decida la vusch da la  presidenta u dal president.   c) Tar elecziuns vala la maioritad absoluta da las vuschs valaivlas ch'èn  vegnidas dadas. En cas da paritad da las vuschs decida la sort.   3 La CC relascha in reglament davart la constituziun e davart l'activitad da  ses organs.   Art. 8   La CC è cumpetenta per:  a) extender la CIIS sin ulteriurs secturs da las instituziuns socialas tenor   l'artitgel 2 alinea 2. Per esser valaivlas dovran las decisiuns ina  maioritad da dus terzs;   b) relaschar in reglament davart la constituziun e davart l'activitad dals  organs tenor l'artitgel 7 alinea 3.   Art. 9  1 La suprastanza da la CC è cumpetenta per:  a) realisar la procedura da participaziun tenor l'artitgel 37;  b) fixar il termin da l'entrada en vigur da la CIIS, suenter ch'il quorum è   vegnì cuntanschì, e far la communicaziun correspundenta als  chantuns da cunvegna tenor l'artitgel 39;   c) far la communicaziun a la CDAS tenor l'artitgel 40, sch'il quorum  vegn sutpassà;   d) approvar il preventiv ed il quint da la CIIS;  e) determinar las regiuns tenor l'artitgel 12 alinea 3;  f) refusar la recepziun d'ina instituziun u stritgar ina instituziun da la   glista, sch'ella n'ademplescha betg las pretensiuns da la CIIS – quai  sin dumonda da la conferenza svizra dals posts da contact da la CIIS;   g) relaschar las suandantas directivas:  • directivas per l'indemnisaziun da las prestaziuns tenor ils   artitgels 20 e 21,  • directivas per la procedura en il sectur C tenor l'artitgel 30,  • directivas generalas davart la qualitad tenor l'artitgel 33 alinea 2,  • directivas per la calculaziun dals custs tenor l'artitgel 34 alinea 2;   h) deliberar recumandaziuns;   CC   Suprastanza da la  CC     546.710 Cunvegna interchantunala davart las instituziuns socialas (CIIS)       6    i) coordinar las purschidas tranter las regiuns ed evaluar periodicamain  las purschidas cun las regiuns;   k) prender tut las decisiuns che n'èn betg chaussa d'in auter organ.  2 La presidenta u il president da la conferenza svizra dals posts da contact  da la CIIS sa participescha a las sesidas da la suprastanza da la CC, e quai  cun vusch consultativa per las fatschentas da la CIIS.   2. POSTS DA CONTACT   Art. 10   Mintga chantun da cunvegna designescha in post da contact.   Art. 11  1 Ils posts da contact èn cumpetents per:  a) procurar per la garanzia da surpigliar ils custs;  b) surpigliar ed elavurar dumondas davart la garanzia da surpigliar ils   custs e decider davart questas dumondas;  c) coordinar l'infurmaziun e l'elavuraziun da fatschentas cun las   administraziuns sco er cun las instituziuns e cun lur represchentanzas  entaifer il chantun;   d) barattar infurmaziuns ed elavurar fatschentas cun posts da contact  d'auters chantuns da cunvegna;   e) manar in register davart las garanzias da surpigliar ils custs ch'èn  vegnidas concedidas.   2 Ils posts da contact sa participeschan a las sesidas da las conferenzas  regiunalas.   3. CONFERENZAS REGIUNALAS   Art. 12  1 Ils posts da contact s'uneschan a las suandantas quatter conferenzas  regiunalas: Svizra romanda/Tessin, Svizra dal nordvest, Svizra centrala e  Svizra orientala.  2 Mintga post da contact appartegna ad ina conferenza regiunala e po  appartegnair ad ulteriuras conferenzas regiunalas cun vusch consultativa.  3 La suprastanza da la CC determinescha las regiuns.   Art. 13   Las conferenzas regiunalas èn cumpetentas per:  a) eleger duas represchentantas u dus represchentants sco commembras   e sco commembers da la conferenza svizra dals posts da contact da la  CIIS;   Designaziun   Cumpetenza   Reuniun   Cumpetenza     Cunvegna interchantunala davart las instituziuns socialas (CIIS)  546.710      7   b) coordinar las purschidas d'instituziuns tranter ils chantuns entaifer lur  regiun;   c) barattar infurmaziuns en il senn da l'artitgel 1 alinea 2 e trametter  vinavant quellas a la conferenza svizra dals posts da contact da la  CIIS;   d) far propostas a la conferenza svizra dals posts da contact da la CIIS,  en spezial areguard la recepziun d'ina instituziun u areguard la  stritgada d'ina instituziun da la glista da las instituziuns.   4. CONFERENZA SVIZRA DALS POSTS DA CONTACT  DA LA CIIS   Art. 14   La conferenza svizra dals posts da contact da la CIIS sa cumpona da  mintgamai duas represchentantas u dus represchentants da las conferenzas  regiunalas. La secretaria u il secretari da la CDAS sa participescha a las  tractativas cun vusch consultativa.   Art. 15   La conferenza svizra dals posts da contact da la CIIS è cumpetenta per:  a) elavurar in rapport ed ina proposta davart las fatschentas da la   suprastanza da la CC tenor l'artitgel 9 literas e fin h. Las propostas  tenor l'artitgel 9 litera f dastgan vegnir fatgas mo sin proposta d'ina  conferenza regiunala;   b) barattar infurmaziuns en il senn da l'artitgel 1 alinea 2;  c) instruir ils posts da contact.   5. CUMISSIUN DA REVISIUN DA QUINTS   Art. 16   La cumissiun da revisiun da quints da la CDAS reveda il quint annual da  la CIIS e suttametta ses rapport e sias propostas a la CC.   6. GESTIUN   Art. 17  1 Il secretariat central da la CDAS maina las fatschentas da la CIIS, nun  ch'ils chantuns sajan cumpetents en chaussa.  2 El maina er il secretariat da la conferenza svizra dals posts da contact da  la CIIS sco er – per regla – ils secretariats da gruppas spezialisadas ad  hoc.  3 stritgà   Cumposiziun   Cumpetenza   Secretariat     546.710 Cunvegna interchantunala davart las instituziuns socialas (CIIS)       8    Art. 18  1 Ils custs che resultan tras l'applicaziun da questa cunvegna vegnan  surpigliads da la CC.  2 Il secretariat central da la CDAS metta a quint quests custs als chantuns  da cunvegna e procura per l'incassament.   III. Indemnisaziun da las prestaziuns e garanzia da  surpigliar ils custs   1. PRINCIP   Art. 19  1 Tras la garanzia da surpigliar ils custs garantescha il chantun da domicil  a l'instituziun dal chantun da staziunament ch'el indemniseschia las  prestaziuns a favur da la persuna pertutgada per la perioda respectiva.  2 Ils posts e las persunas dal chantun da domicil, ch'èn obligads da pajar,  ston indemnisar a l'instituziun dal chantun da staziunament las prestaziuns  per il temp che questas prestaziuns han durà.   2. INDEMNISAZIUN DA LAS PRESTAZIUNS   Art. 20  1 L'indemnisaziun da las prestaziuns vegn calculada sin basa da las  expensas nettas imputablas, minus las contribuziuns federalas per la  construcziun e per la gestiun. L'import restant vegn mess a quint a la  persuna, e quai per unitad da calculaziun.  2 Las expensas nettas imputablas resultan da las expensas imputablas,  minus il retgav imputabel.   Art. 21  1 Sco expensas imputablas valan ils custs da persunal ed ils custs materials  ch'èn necessaris per la prestaziun, inclusiv ils custs da chapital e las  amortisaziuns.  2 Sco retgav imputabel valan las entradas dal sectur da prestaziuns,  inclusiv retgavs dal chapital ed assegnaziuns voluntaras, uschenavant che  quellas èn destinadas al manaschi.  3 La suprastanza da la CC relascha ina directiva tar ils artitgels 20 e 21.   Art. 22  1 L'autezza da las contribuziuns da las persunas che han obligaziuns da  mantegniment en il rom da la CIIS correspunda a la media da las expensas   Custs   Definiziun da  l'indemnisaziun  da las prestaziuns   Definiziun da las  expensas  imputablas e dal  retgav imputabel   contribuziuns da  las persunas che  han obligaziuns  da mantegniment     Cunvegna interchantunala davart las instituziuns socialas (CIIS)  546.710      9   quotidianas per la dunsena e per l'alloschi per ina persuna che viva en  relaziuns simplas.  2 Contribuziuns che na vegnan betg pajadas da las persunas che han  obligaziuns da mantegniment pon vegnir messas a quint a l'agid social.   Art. 23  1 Las prestaziuns pon vegnir indemnisadas tant tras la metoda D (cuvrida  dal deficit) sco er tras la metoda P (pauschalas).  2 Sch'i n'exista betg ina cunvegna tranter il chantun da staziunament e sia  instituziun areguard la metoda P, vegn applitgada la metoda D.  3 Ils chantuns da cunvegna prendan en mira da midar da la metoda D a la  metoda P. La suprastanza da la CC promova quest process en il rom da  l'artitgel 1 alinea 2.   Art. 24  1 Sco unitad da calculaziun vala il di chalendar.  1bis Per prestaziuns da lavuratoris tenor l'artitgel 2 alinea 1 sectur B litera a  valan las uras da lavur concludidas sco unitad da calculaziun.  1ter Per prestaziuns da centers da di tenor l'artitgel 2 alinea 1 sectur B vala  il di da dimora sco unitad da calculaziun. La suprastanza da la CC  relascha ina directiva davart la definiziun dal di da dimora.  1quater Per prestaziuns che vegnan furnidas da scolas spezialas che sa  chattan ordaifer l'instituziun sco er per prestaziuns d'instituziuns da scola  speziala tenor l'artitgel 2 alinea 1 sectur D literas b e c vala l'ura  d'instrucziun, da terapia u da cussegliaziun sco unitad da calculaziun.  2 Tar la metoda P poi vegnir divergià da las unitads da calculaziun tenor  ils alineas 1, 1bis, 1ter ed 1quater.   Art. 25  1 L'instituziun dal chantun da staziunament po metter a quint mensilmain  ils custs als posts ed a las persunas ch'èn obligads da pajar. Ils quints ston  vegnir pajads entaifer 30 dis suenter lur entrada.  2 Sch'ils posts u sche las persunas, ch'èn obligads da pajar, na pajan betg  ils quints entaifer il termin da pajament, admonescha l'instituziun en scrit.  10 dis suenter l'entrada da l'admoniziun cumenza in tschains da retard da  5 pertschient.  3 En cas da problems cun l'incassament gida il chantun da domicil.   3. GARANZIA DA SURPIGLIAR ILS CUSTS   Art. 26  1 Il post da contact dal chantun da staziunament procura per la garanzia da  surpigliar ils custs tar il post da contact dal chantun da domicil, e quai   Metoda   Unitad da  calculaziun   Incassament   Andament     546.710 Cunvegna interchantunala davart las instituziuns socialas (CIIS)       10    avant che la persuna vegn collocada en l'instituziun u avant ch'ella entra  en l'instituziun.  2 Sche la dumonda davart la garanzia da surpigliar ils custs na po – per  motivs d'urgenza – betg vegnir fatga avant che la persuna vegn collocada  en l'instituziun u avant ch'ella entra en l'instituziun, sto questa dumonda  vegnir prendida suenter uschè svelt sco pussaivel.   Art. 27  1 La garanzia da surpigliar ils custs po vegnir limitada e po vegnir  cumbinada cun cundiziuns. En cas d'ina midada dal chantun da domicil  procura il chantun da staziunament per ina nova garanzia da surpigliar ils  custs.  2 Garanzias illimitadas da surpigliar ils custs pon vegnir desditgas,  observond in termin da 6 mais.  3 Dumondas davart la garanzia da surpigliar ils custs a favur da persunas  creschidas dovran il consentiment da questas persunas.   4. REGLAS PER PERSUNAS CRESCHIDAS CUN  IMPEDIMENTS TENOR IL SECTUR B   Art. 28  1 En divergenza parziala dal chapitel III (indemnisaziun da las prestaziuns  e garanzia da surpigliar ils custs) valan las suandantas reglas per persunas  creschidas cun impediments tenor l'artitgel 2 alinea 1 sectur B literas b e  c.  2 La persuna creschida cun impediments en instituziuns tenor l'artitgel 2  alinea 1 sectur B literas b e c surpiglia – tras sias entradas u tras parts da  sia facultad – parzialmain u cumplettamain ils custs da l'indemnisaziun da  las prestaziuns.  3 La participaziun als custs vegn calculada tenor las reglas che valan en il  chantun da domicil.   Art. 29  1 La participaziun als custs vegn incassada da l'instituziun tar la persuna  pertutgada u tar sia represchentanza legala sin basa da la garanzia da  surpigliar ils custs ch'è vegnida concedida dal chantun da domicil.  2 Sch'i resta in import betg cuvrì suenter la deducziun da la participaziun  als custs, indemnisescha il chantun da domicil quest import a l'instituziun.   Modalitads   Participaziun als  custs; princips   Participaziun als  custs ed  indemnisaziun da  las prestaziuns     Cunvegna interchantunala davart las instituziuns socialas (CIIS)  546.710      11   5. REGLAS PER IL SECTUR C   Art. 30   Per la procedura en il sectur C po la suprastanza da la CC relaschar ina  directiva speziala.   IV. Instituziuns   1. GLISTA DA LAS INSTITUZIUNS   Art. 31  1 Il chantun da staziunament designescha las instituziuns che sa chattan en  sia cumpetenza e ch'el vul suttametter a la CIIS, las attribuescha als  secturs correspundents en il senn da l'artitgel 2 alinea 1, designescha la  metoda che l'instituziun applitgescha tenor l'artitgel 23 per indemnisar las  prestaziuns e communitgescha questas indicaziuns al secretariat central da  la CDAS.  2 Sche tschertas partiziuns d'ina instituziun na fan betg part da la CIIS,  designescha il chantun da staziunament expressivamain quellas partiziuns,  per las qualas la CIIS duai vegnir applitgada.   Art. 32  1 Il secretariat central da la CDAS maina ina glista da las instituziuns  respectivamain da quellas partiziuns ch'èn suttamessas a la CIIS. El maina  questa glista confurm als secturs tenor l'artitgel 2 alinea 1 sco er confurm  a las metodas da l'indemnisaziun da las prestaziuns tenor l'artitgel 23  CIIS.  2 Ils posts da contact communitgeschan immediatamain tut las mutaziuns  al secretariat central da la CDAS, che actualisescha permanentamain la  glista.   2. QUALITAD E GESTIUN ECONOMICA   Art. 33  1 Ils chantuns da staziunament garanteschan che las instituziuns ch'èn  suttamessas a la CIIS vegnian manadas en moda irreproschabla tant  areguard la terapia, areguard la pedagogia sco er areguard la gestiun  economica.  2 La suprastanza da la CC relascha directivas generalas davart las  pretensiuns da qualitad.   Designaziun da  las instituziuns   Glista     546.710 Cunvegna interchantunala davart las instituziuns socialas (CIIS)       12    3. CALCULAZIUN DALS CUSTS   Art. 34  1 Ils chantuns da staziunament procuran che las instituziuns che als èn  suttamessas mainian ina calculaziun dals custs.  2 La suprastanza da la CC relascha directivas davart la calculaziun dals  custs.   V. Protecziun giuridica e regulaziun da dispitas   Art. 35   Ils chantuns ed ils organs sa stentan da reglar – tras tractativas u tras  intermediaziuns – las dispitas che resultan da la CIIS. Per quest intent  observan els las prescripziuns da la regulaziun da dispitas tenor ils  artitgels 31 ss. da la cunvegna da basa per la collavuraziun interchantunala  cun gulivaziun da las grevezzas (cunvegna da basa, CBI) dals 24 da  zercladur 2005.   Art. 35bis   La sedia da la CIIS sa chatta al lieu dal secretariat central da la CDAS.   Art. 35ter   Valair vala il dretg dal chantun da sedia.   VI. Disposiziuns finalas e transitoricas   1. PARTICIPAZIUN A LA CIIS   Art. 36  1 La suprastanza da la CDAS deliberescha la CIIS per la participaziun e  realisescha la procedura da participaziun.  2 Sa participar pon ils chantuns da la Svizra sco er il principadi da  Liechtenstein.   Art. 37  1 La participaziun a la CIIS po vegnir declerada per il cumenzament da  mintga quartal.  2 La decleraziun da participaziun sto arrivar en scrit tar il secretariat  central da la CDAS per mauns da la suprastanza da la CC, e quai almain  30 dis avant il termin da participaziun.  3 En la decleraziun da participaziun vegnan inditgads ils secturs tenor  l'artitgel 2, als quals il chantun vul sa participar.   Regulaziun  da dispitas   Sedia   Dretg applitgabel   Participaziun   Procedura     Cunvegna interchantunala davart las instituziuns socialas (CIIS)  546.710      13   4 La decleraziun da participaziun è mo valaivla, sche la commembranza  tar la CIC vegn desditga per ils secturs A e B.   2. DESDITGA DA LA CIIS   Art. 38  1 La desditga da la CIIS sto vegnir inoltrada en scrit al secretariat central  da la CDAS per mauns da la suprastanza da la CC.  2 L'extrada daventa valaivla a la fin da l'onn chalendar che suonda l'onn  che la desditga è vegnida inoltrada.  3 La brev da desditga inditgescha il sectur u ils secturs pertutgads.  4 Las garanzias da surpigliar ils custs ch'èn vegnidas concedidas avant la  desditga restan en vigur.   3. ENTRADA EN VIGUR DA LA CIIS   Art. 39  1 Uschespert che mintgamai almain dus chantuns d'almain trais regiuns èn  sa participads ad almain dus secturs, nominescha la CDAS ils organs. La  suprastanza da la CC fixescha alura il termin da l'entrada en vigur da la  CIIS ed infurmescha ils chantuns ed il principadi da Liechtenstein.  2 La CIIS sto vegnir messa en vigur il pli tard 12 mais, suenter ch'il  quorum è vegnì cuntanschì.   Art. 39bis  1 A partir da sia entrada en vigur è la revisiun parziala dals 23 da  november 2018 applitgabla per tut ils plazzaments existents u per tut ils  plazzaments novs.  2 Ella entra en vigur il pli tard 12 mais suenter che almain 18 chantuns èn  sa participads.  3 La suprastanza da la CC fixescha la data da l'entrada en vigur.   4. ABOLIZIUN DA LA CIIS   Art. 40  1 Uschespert ch'il quorum tenor l'artitgel 39 alinea 1 vegn sutpassà, sto la  CIIS vegnir abolida.  2 La suprastanza da la CC communitgescha a la CDAS ch'il quorum saja  vegnì sutpassà. La CDAS fixescha il termin per l'aboliziun e  communitgescha quest termin als chantuns ed al principadi da  Liechtenstein.  3 In eventual gudogn da liquidaziun sto vegnir pajà a la CDAS.   Entrada en vigur  da la CIIS dals 13  da december  2002   Entrada en vigur  da la revisiun  parziala dals 23  da november  2018   CIIS     546.710 Cunvegna interchantunala davart las instituziuns socialas (CIIS)       14    Art. 41   Las garanzias da surpigliar ils custs ch'èn vegnidas concedidas avant  l'aboliziun da la CIIS restan en vigur.   V. REGULAZIUNS TRANSITORICAS PER LA CIC/CIIS   Art. 42  1 Las garanzias existentas per ils custs, ch'èn vegnidas concedidas sin basa  da la CIC, restan en vigur per ils chantuns da cunvegna sco garanzias da  surpigliar ils custs. L'artitgel 27 alinea 2 vala analogamain.  2 Per garanzias existentas da surpigliar ils custs, tar las qualas  l'indemnisaziun da las prestaziuns vegn midada pervia da l'aboliziun da  las contribuziuns da la AI, ston vegnir inoltradas fin ils 31 da mars 2008  novas dumondas al chantun da domicil. Quai vala er per prestaziuns, per  las qualas i n'èn anc vegnidas prestadas naginas garanzias da surpigliar ils  custs fin ils 31 da december 2007, premess che la calculaziun da  l'indemnisaziun da las prestaziuns sa midia.   Art. 43  1 La glista da las chasas da dimora e da las instituziuns tenor l'artitgel 8  CIC vegn transferida per ils chantuns participants sin la glista da las  instituziuns tenor ils artitgels 31 e 32 CIIS.  2 Entaifer 6 mais suenter lur participaziun inoltreschan ils chantuns da  cunvegna al secretariat da la CDAS la glista da lur instituziuns ch'els han  adattà e rectifitgà tenor ils artitgels 2 e 23.   Garanzias da  surpigliar ils custs   Garanzias per ils  custs; garanzias  da surpigliar ils  custs   Glista     Cunvegna interchantunala davart las instituziuns socialas (CIIS)  546.710      15   Agiunta 1 da la CIIS   Entrada en vigur da la CIIS   A) CONFERMA CHE LAS PREMISSAS PER METTER EN  VIGUR LA CIIS SAJAN ADEMPLIDAS   A chaschun da sia sesida dals 28 da schaner 2005 ha la suprastanza da la  CDAS prendì enconuschientscha dal fatg ch'il quorum vegn cuntanschì il  1. da schaner 2006, uschia che la CIIS po vegnir messa en vigur per il  1. da schaner 2006. Ella approvescha l'ulteriur proceder tenor il plan  spezial dal secretariat central da la CDAS.   Nus confermain che las premissas per metter en vigur la CIIS tenor  l'artitgel 39 èn ademplidas e ch'ils organs pon vegnir nominads.   Uschespert ch'ils organs èn constituids, fixescha la suprastanza da la  conferenza da la cunvegna (CC) il termin da l'entrada en vigur da la CIIS  ed infurmescha ils chantuns ed il principadi da Liechtenstein.   Berna, ils 28 da  schaner 2005   La presidenta   da la CDAS   Il secretari central   da la CDAS    sig. R. Lüthi sig. E. Zürcher    dr. Ruth Lüthi,  cussegliera guvernativa   Ernst Zürcher   B) APPROVAZIUN DA L'ENTRADA EN VIGUR DA LA  CIIS TRAS LA SUPRASTANZA DA LA CC   A chaschun da sia sesida dals 22 da settember 2005 ha la suprastanza da la  CC fixà che la CIIS entria en vigur il 1. da schaner 2006.   Pia entra la CIIS en vigur il 1. da schaner 2006.   Berna, ils 22 da  settember 2005   Suprastanza da la conferenza da la CIIS    La presidenta     sig. K. Hilber     Kathrin Hilber, cussegliera  guvernativa        546.710 Cunvegna interchantunala davart las instituziuns socialas (CIIS)       16       C) ENTRADA EN VIGUR DA LAS ADATTAZIUNS CH'ÈN  VEGNIDAS CONCLUDIDAS ILS 14 DA SETTEMBER  2007   A chaschun da sia sesida dals 14 da settember 2007 a Losanna ha la  conferenza da la cunvegna approvà las adattaziuns da la CIIS a la NGF, e  decidì da las metter en vigur il 1. da schaner 2008.   Pia entran las adattaziuns da la CIIS en vigur il 1. da schaner 2008.   Berna, ils 14 da  settember 2007   La presidenta da la  conferenza da la CIIS    La secretaria generala   da la CDAS    sig. Kathrin Hilber sig. Margrith  Hanselmann    Kathrin Hilber,  cussegliera guvernativa   Margrith Hanselmann        Cunvegna interchantunala davart las instituziuns socialas (CIIS)  546.710      17   Agiunta 2 da la CIIS   Scursanidas  CDEP conferenza svizra dals directurs chantunals da   l'educaziun publica  CDS conferenza da las directuras e dals directurs chantunals   da sanadad (pli baud numnads directurs da sanitad)  LIPInv lescha federala dals 6 d'october 2006 davart las   instituziuns per promover l'integraziun da persunas  invalidas   OLIM cunvegna interchantunala davart las chasas da dimora  CBI cunvegna da basa dals 24 da zercladur 2005 per la   collavuraziun interchantunala cun gulivaziun da las  grevezzas   CIIS cunvegna interchantunala davart las instituziuns  socialas   CDCGP conferenza svizra da las directuras e dals directurs  chantunals da giustia e polizia   NGF refurma da la gulivaziun da finanzas e da la  repartiziun da las incumbensas   CPC CIIS conferenza svizra dals posts da contact da la CIIS  CDAS conferenza da las directuras e dals directurs chantunals   dals affars socials  CC conferenza da la cunvegna     546.710 Cunvegna interchantunala davart las instituziuns socialas (CIIS)       18    Agiunta 3 da la CIIS   Glista dals chantuns da cunvegna cun ils secturs, als quals ils  chantuns èn sa participads (tenor la successiun dals conclus)   Stadi dal 1. da schaner 2015   Chantun: Conclus dals: Participaziun  ils:   Secturs:   BS 20-05-2003 01-01-2006 A, B, D   AG 04-11-2003 01-01-2006 A, D   BE 10-12-2003 01-01-2006 A, B, C, D   UR 16-12-2003 01-01-2006 A, B   GL 14-01-2004 01-01-2006 A, B, D   FR 10-02-2004 01-01-2006 A, B, C, D   BL 23-03-2004 01-01-2006 A, B, D   SO 24-08-2004 01-01-2006 A, B, C, D   LU 07-09-2004 01-01-2006 A, B, C, D   OW 19-10-2004 01-01-2006 A, B, D   SZ 07-12-2004 01-01-2006 A, B, D   NE 22-12-2004 01-01-2006 A, B, C, D   VD 19-01-2005 01-01-2006 A, B, C, D   TI 05-04-2005 01-01-2006 A, B, C, D   UR 31-05-2005 01-01-2006 D   VS 22-06-2005 01-01-2006 A, B, C, D   SG 16-08-2005 01-01-2006 A, B   NW 18-10-2005 01-01-2006 A, B, D   JU 26-10-2005 01-01-2006 A, B, C, D   FL 02-12-2005 01-01-2006 B   SZ 20-09-2006 01-01-2007 C   AI 26-09-2006 01-01-2007 A, B     Cunvegna interchantunala davart las instituziuns socialas (CIIS)  546.710      19   Chantun: Conclus dals: Participaziun  ils:   Secturs:   ZG 24-10-2006 01-01-2007 A, B, C, D   AG 08-11-2006 01-01-2007 B   SG 13-02-2007 01-01-2008 D   TG 20-08-2007 01-01-2008 A, B, D   SH 17-09-2007 01-01-2008 B, C   AR 29-10-2007 01-01-2008 A, B, C, D   ZH 14-11-2007 01-01-2008 A, B, C, D   GE 20-11-2007 01-01-2008 A, B, C, D   GR 22-10-2008 01-04-2009 A, B, C, D   SH 27-10-2008 01-01-2009 A, D   BS 10-03-2009 01-07-2009 C   FL 10-11-2009 01-01-2010 A, D   SG 08-10-2013 01-01-2015 C   NW 26-11-2014 01-01-2015 C        546.710 Cunvegna interchantunala davart las instituziuns socialas (CIIS)       20    Agiunta 4 da la CIIS   Ratificaziun da las adattaziuns da la CIIS a la NGF che entran  en vigur il 1. da schaner 2008   Tut ils chantuns sco er il Principadi da Liechtenstein han ratifitgà la CIIS  adattada a la NGF ch'è entrada en vigur il 1. da schaner 2008 (en la  successiun cronologica dals conclus):    Chantun: Conclus dals:   BL 06-11-2007   AG 07-11-2007   ZH 14-11-2007   AR 11-12-2007   AI 01-01-2008   SO 01-01-2008   FL 01-01-2008   TI 01-01-2008   SH 08-01-2008   OW 15-01-2008   UR 22-01-2008   GL 23-01-2008   NE 06-02-2008   VD 20-02-2008   NW 26-02-2008   TG 15-04-2008   LU 06-05-2008   VS 07-05-2008   SZ 01-07-2008   GR 22-10-2008   ZG 16-12-2008     Cunvegna interchantunala davart las instituziuns socialas (CIIS)  546.710      21   Chantun: Conclus dals:   BS 10-03-2009   BE 25-03-2009   SG 26-01-2010   GE 15-05-2010   FR 10-12-2010   JU 23-03-2011        546.710 Cunvegna interchantunala davart las instituziuns socialas (CIIS)       22    Agiunta 5 da la CIIS   Ratificaziun da las midadas da la CIIS:   Adattaziun da la regulaziun da las cumpetenzas per il sectur A   Versiun: 12 da matg 2020    Ils suandants chantuns ed il Principadi da Liechtenstein han ratifitgà la  midada da la CIIS dals 23 da november 2018 (en la successiun  cronologica dals conclus):     Chantun Conclus   LU conclus da la Regenza dals 22 da favrer 2019   SO conclus da la Regenza dals 26 da favrer 2019    ZH conclus da la Regenza dals 13 da mars 2019   AI conclus da la Regenza (Standeskommission)  dals 19 da mars 2019   TI conclus da la Regenza (Consiglio di Stato)  dals 27 da mars 2019   BE conclus da la Regenza dals 24 d'avrigl 2019   OW conclus da la Regenza dals 30 d'avrigl 2019    BS conclus da la Regenza dals 14 da matg 2019   UR conclus da la Regenza dals 14 da matg 2019   AG conclus da la Regenza dals 26 da zercladur 2019   GL conclus dal parlament (Landrat) dals 28 d'avust 2019   NW conclus dal parlament (Landrat) dals 28 d'avust 2019   SZ conclus da la Regenza dals 10 da settember 2019   JU conclus dal parlament dals 2 d'october 2019   TG conclus dal Cussegl grond dals 23 d'october 2019   SH conclus dal Cussegl grond (Kantonsrat)  dals 28 d'october 2019; entrada en vigur il 1. d'avrigl 2020   AR conclus dal Cussegl grond (Kantonsrat)  dals 28 d'october 2019   GR conclus dal Cussegl grond dals 4 da december 2019;  entrada en vigur ils 17 da mars 2020   BL conclus da la Regenza dals 28 da schaner 2020   SG conclus dal Cussegl grond (Kantonsrat)  dals 18 da favrer 2020; entrada en vigur ils 21 d'avrigl 2020     Cunvegna interchantunala davart las instituziuns socialas (CIIS)  546.710      23   ZG conclus da la Regenza dals 25 da favrer 2020   NE conclus da la Regenza dals 23 da mars 2020       		2020-05-20T19:30:24+0200 	"7001 Chur" 	"Gesetzessammlung Kanton Graubünden"